ประกาศคณะกรรมการปฏิบัติการตามพระราชบัญญัติประกาศคณะกรรมการปฏิบัติการตามพระราชบัญญัติการค้าข้าว พุทธศักราช๒๔๘๙ฉบับที่ ๑๓๔ พ.ศ. ๒๕๒๙เรื่อง ให้ผู้ประกอบการค้าข้าวประเภทค้าข้าวส่งไปจำหน่ายต่างประเทศขออนุญาตประกอบการค้าข้าว ตามที่คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ได้ออกประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๒๙ พ.ศ. ๒๕๒๗ ฉบับที่ ๑๓๐ พ.ศ. ๒๕๒๙ และฉบับที่ ๑๓๒ พ.ศ.๒๕๒๙ กำหนดให้ผู้ประกอบการค้าข้าวประเภทค้าข้าวส่งไปจำหน่ายต่างประเทศขออนุญาตประกอบการค้าข้าวไปแล้วนั้นบัดนี้ เห็นเป็นการสมควรปรับปรุงประกาศดังกล่าวให้เหมาะสม ฉะนั้น อาศัยอำนาจตามมาตรา ๕ มาตรา ๘ มาตรา๙ และมาตรา ๑๒ แห่งพระราชบัญญัติการค้าข้าว พุทธศักราช ๒๔๘๙ แก้ไขเพิ่มเติมโดยพระราชบัญญัติการค้าข้าว(ฉบับที่ ๒) พ.ศ. ๒๔๘๙ คณะกรรมการปฏิบัติการตามพระราชบัญญัติการค้าข้าวฯ จึงออกประกาศดังต่อไปนี้ข้อ ๑ให้ยกเลิกประกาศคณะกรรมการปฏิบัติการตามพระราชบัญญัติการค้าข้าว พุทธศักราช๒๔๘๙ ฉบับที่ ๑๒๙ พ.ศ. ๒๕๒๗ ฉบับที่ ๑๓๐ พ.ศ. ๒๕๒๙ และฉบับที่ ๑๓๒ พ.ศ. ๒๕๒๙ข้อ ๒ประกาศฉบับนี้ให้ใช้บังคับทุกท้องที่ทั่วราชอาณาจักรข้อ ๓ในประกาศฉบับนี้ข้าว หมายถึง ข้าวสารเจ้า ข้าวสารเหนียว ข้าวกล้อง ข้าวนึ่ง ข้าวอนามัย และให้หมายความรวมถึงปลายข้าว ด้วยข้อ ๔ผู้ขออนุญาตประกอบการค้าข้าวส่งไปจำหน่ายต่างประเทศ ต้องมีคุณสมบัติดังนี้ก. บริษัทจำกัด หรือบริษัทมหาชนจำกัด(๑) มีวัตถุประสงค์ค้าข้าวส่งไปจำหน่ายต่างประเทศ(๒) มีเงินทุนจดทะเบียนที่ได้เรียกชำระแล้วไม่น้อยกว่าห้าล้านบาทและสำหรับบริษัทที่ได้ทำการค้ามาครบรอบปีบัญชีแล้วต้องแสดงงบดุลในรอบปีบัญชีหลังสุดว่ามีอัตราส่วนระหว่างสินทรัพย์ทั้งหมดต่อหนี้สินทั้งหมดมากกว่าหนึ่งขึ้นไป(๓) เป็นสมาชิกของสภาหอการค้าแห่งประเทศไทยหรือหอการค้าจังหวัด(๔)มีโรงเก็บข้าวที่ได้รับอนุญาตจากกรมศุลกากรให้เป็นที่สำหรับตรวจเก็บและบรรทุกข้าวลงเรือเพื่อส่งออกได้ที่เป็นกรรมสิทธิ์หรือมีสิทธิครอบครองโดยถูกต้องตามกฎหมายข. รัฐวิสาหกิจหรือบริษัทที่ทางราชการหรือรัฐวิสาหกิจร่วมถือหุ้นมีวัตถุประสงค์ค้าข้าวส่งไปจำหน่ายต่างประเทศค. สหกรณ์หรือกลุ่มเกษตรกรมีวัตถุประสงค์ค้าข้าวส่งไปจำหน่ายต่างประเทศง. บุคคลธรรมดาหรือนิติบุคคล(๑) มีภูมิลำเนาอยู่ในจังหวัดชายแดนที่ติดต่อกับต่างประเทศ(๒) มีวัตถุประสงค์ค้าข้าวส่งไปจำหน่ายต่างประเทศ เฉพาะประเทศที่มีชายแดนติดต่อกับประเทศไทยโดยมีมูลค่าการส่งออกไม่เกินวันละสองหมื่นบาท(๓) ได้จดทะเบียนพาณิชย์ หรือจดทะเบียนเป็นนิติบุคคลแล้วข้อ ๕ผู้ประสงค์จะประกอบการค้าข้าวประเภทค้าข้าวส่งไปจำหน่ายต่างประเทศให้ยื่นคำขออนุญาตในการขออนุญาตให้ส่งหลักฐานตามที่อธิบดีกรมการค้าภายในประกาศกำหนดพร้อมคำขออนุญาตต่อพนักงานเจ้าหน้าที่ดังนี้ให้บุคคลตามข้อ ๔ ก. ข. และ ค. ยื่นคำขออนุญาตและหลักฐานต่อพนักงานเจ้าหน้าที่ณ กองควบคุมข้าว กรมการค้าภายในให้บุคคลตามข้อ ๔ ง.ยื่นคำขออนุญาตและหลักฐานต่อพนักงานเจ้าหน้าที่ ณ สำนักงานพาณิชย์จังหวัดที่ผู้นั้นมีภูมิลำเนาอยู่กรณีประสงค์จะส่งข้าวไปจำหน่ายต่างประเทศเฉพาะด้วยวิธีการบรรจุกล่องหรือหีบห่อซึ่งแต่ละกล่องหรือหีบห่อนั้นมีน้ำหนักข้าวสุทธิไม่เกินสิบสองกิโลกรัมต่อหน่วยเพียงวิธีเดียว หรือกรณีประสงค์จะส่งข้าวไปจำหน่ายต่างประเทศเฉพาะประเทศที่มีชายแดนติดต่อกับประเทศไทยให้แสดงเจตนานั้นไว้ในคำขออนุญาตด้วยเมื่อได้รับหนังสืออนุญาตแล้ว จึงประกอบการค้าข้าวได้ข้อ ๖ผู้ได้รับอนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศซึ่งมีการประกอบการค้าข้าวประเภทอื่นรวมอยู่ในสถานที่ตั้งเดียวกันให้ยื่นคำขออนุญาตประกอบการค้าข้าวประเภทค้าข้าวส่งไปจำหน่ายต่างประเทศเพียงประเภทเดียวถ้ามีการประกอบการค้าข้าวประเภทอื่นโดยมีสถานที่แยกออกต่างหากจากกันจะต้องยื่นคำขออนุญาตประกอบการค้าข้าวทุกประเภทข้อ ๗ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศต้องปฏิบัติตามเงื่อนไขซึ่งระบุไว้ในหนังสืออนุญาต ดังนี้(๑)มีข้าวเป็นกรรมสิทธิ์ของตนเองเป็นจำนวนไม่น้อยกว่าห้าร้อยเมตริกตัน ภายในกำหนดสิบห้าวันนับแต่วันที่ได้ออกหนังสืออนุญาต และตลอดเวลาที่ได้รับอนุญาตให้ประกอบการค้าข้าว(๒) มีข้าวเป็นกรรมสิทธิ์ของตนเองเป็นจำนวนไม่น้อยกว่าสองร้อยห้าสิบเมตริกตันภายในกำหนดสิบห้าวัน นับแต่วันที่ได้ออกหนังสืออนุญาต และตลอดเวลาที่ได้รับอนุญาตให้ประกอบการค้าข้าว(๓) ส่งข้าวไปจำหน่ายต่างประเทศได้เฉพาะวิธีการบรรจุกล่องหรือหีบห่อซึ่งแต่ละกล่องหรือหีบห่อนั้นมีน้ำหนักข้าวสุทธิไม่เกินสิบสองกิโลกรัมต่อหน่วยเท่านั้น(๔) ข้าวตาม (๑) หรือ (๒) ต้องเก็บไว้ในโรงเก็บข้าวตามที่ได้ยื่นหลักฐานไว้แล้วและถ้าจะแยกเก็บข้าวนั้นไว้ในโรงเก็บข้าวที่มีสถานที่ตั้งแยกออกต่างหากจากกันให้แยกเก็บได้ไม่เกินสามแห่ง(๕) การเปลี่ยนแปลง การเพิ่มหรือลดจำนวนโรงเก็บข้าวตาม (๔)ต้องแจ้งเป็นหนังสือพร้อมหลักฐานเมื่อได้รับอนุญาตจากพนักงานเจ้าหน้าที่แล้วจึงจะดำเนินการได้(๖) รับซื้อและขายข้าวตามชนิด ปริมาณ ราคาและสถานที่ที่ส่งมอบตามที่คณะกรรมการกำหนด(๗) ขายข้าวสำรอง เพื่อการบริโภคภายในประเทศหรือต้องขายข้าวเพื่อส่งมอบให้รัฐบาลต่างประเทศ ให้แก่กรมการค้าต่างประเทศกระทรวงพาณิชย์ตามชนิด ปริมาณ ราคา และสถานที่ที่ส่งมอบ ตามที่กรมการค้าต่างประเทศกระทรวงพาณิชย์กำหนด(๘) เมื่อมีการเปลี่ยนแปลงรายการใด ๆในหนังสืออนุญาตให้ประกอบการค้าข้าว ให้ยื่นคำขอเปลี่ยนแปลงรายการต่อพนักงานเจ้าหน้าที่ภายในสิบห้าวันนับแต่วันที่ได้เปลี่ยนแปลงแล้วเสร็จ(๙) กรณีหนังสืออนุญาตให้ประกอบการค้าข้าวชำรุดสูญหายหรือถูกทำลาย ให้ยื่นขอรับใบแทนหนังสืออนุญาตประกอบการค้าข้าวภายในสามสิบวันนับแต่วันชำรุด สูญหายหรือถูกทำลาย(๑๐)เมื่อเลิกประกอบการค้าข้าวให้ยื่นคำขอแจ้งเลิกต่อพนักงานเจ้าหน้าที่ภายในสิบห้าวันนับแต่วันที่เลิกประกอบการค้าข้าว(๑๑) ส่งข้าวไปจำหน่ายต่างประเทศเฉพาะประเทศที่มีชายแดนติดต่อกับประเทศไทยมีมูลค่าการส่งออกไม่เกินวันละสองหมื่นบาทเงื่อนไขตาม (๑๑) ไม่ใช้บังคับกับผู้ได้รับหนังสืออนุญาตตามข้อ๔ ก.เงื่อนไขตาม (๑) และ (๑๑) ไม่ใช้บังคับกับผู้ได้รับหนังสืออนุญาตที่แสดงเจตนาไว้ในคำขออนุญาตว่าประสงค์จะส่งข้าวออกด้วยวิธีการบรรจุกล่องหรือหีบห่อเพียงวิธีเดียวตามวรรคห้าของข้อ๕เงื่อนไขตาม (๑) (๒) (๓) (๔) (๕) และ (๑๑)ไม่ใช้บังคับกับผู้ได้รับหนังสืออนุญาตตามข้อ ๔ ข. และข้อ ๔ ค.เงื่อนไขตาม (๑) (๒) (๓) (๔) และ (๕) ไม่ใช้บังคับกับผู้ได้รับหนังสืออนุญาตตามข้อ๔ ง.ข้อ ๘ผู้ได้รับหนังสืออนุญาตให้ประกอบการค้าข้าว ต้องปฏิบัติดังนี้(๑) แจ้งปริมาณและสถานที่เก็บข้าวภายในเจ็ดวันนับแต่วันที่ได้รับข้าวมาอยู่ในความครอบครองตามแบบคข. ๒๐(๒) ยื่นรายงานการค้าข้าว งบยอดประจำงวดทุกวันที่สิบห้าและวันสิ้นเดือนภายในเจ็ดวันนับแต่วันที่สิ้นงวดตามแบบ คข. ๒๔(๓) ทำรายงานการค้าข้าวประจำวันให้เสร็จสิ้นภายในสามวันและเก็บไว้ณ สถานที่ทำการค้าข้าว ตามแบบ คข. ๒๓การแจ้งตาม (๑) และ (๒)ให้ยื่นต้นฉบับต่อพนักงานเจ้าหน้าที่ ณ กองควบคุมข้าว กรมการค้าภายในและยื่นคู่ฉบับต่อพนักงานเจ้าหน้าที่ ณ สำนักงานพาณิชย์จังหวัดที่ผู้นั้นมีภูมิลำเนาอยู่โดยจะส่งทางไปรษณีย์ลงทะเบียนก็ได้ข้อ ๙ ผู้ได้รับอนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศอยู่ก่อนวันที่ประกาศฉบับนี้ใช้บังคับยังคงประกอบการค้าข้าวต่อไปจนกว่าหนังสืออนุญาตจะสิ้นอายุข้อ ๑๐ผู้ได้รับอนุญาตให้ประกอบการค้าข้าวตามประกาศฉบับนี้ หรือก่อนวันที่ประกาศฉบับนี้ใช้บังคับหากประสงค์จะทำการค้าข้าวส่งไปจำหน่ายต่างประเทศในปีต่อไปต้องยื่นคำขอต่ออายุหนังสืออนุญาตพร้อมทั้งหลักฐานต่อพนักงานเจ้าหน้าที่เช่นเดียวกับข้อ ๕ทั้งนี้ ตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๒๒ กรกฎาคม ๒๕๒๙ร้อยตำรวจเอก สุรัตน์ โอสถานุเคราะห์รัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ธิดาวรรณ/แก้ไข๒๗ กันยายน ๒๕๔๕จุฑามาศ/ปรับปรุง๒๐ กรกฎาคม ๒๕๕๘[๑] ราชกิจจานุเบกษาเล่ม ๑๐๓/ตอนที่ ๑๓๑/ฉบับพิเศษ หน้า ๒๕/๓๐ กรกฎาคม ๒๕๒๙